**VEZA AMAZIZO WAKHO**

**National Health Laboratory Service Amendment Bill [B15-2017]**

**IsiKhibelelo somThethomlingwa weZiko LeNarha lezemiSebenzi yokuHlola yezamaPhilo [B15-2017]**

**Ikomidi yesiBethemthetho seNarha yezamaPhilo imema abantu, abasebenzisani neenhlangano ezinekareko ukuletha iimphakamiso neemphawulo ezitloliweko mayelana nesiKhibelelo somThethomlingwa omayelana neZiko leNarha lemisebenzi yezokuHlola yezamaPhilo [B15-2017]**

**Umnqopho walomThethomlingwa kuKhibelela umThetho omayelana neZiko leNarha lemiSebenzi yezokuHlola yezamaPhilo yezokuloyyezamaPHiloumthetho womnyaka we-2000, ukwenzela ukuhlathulula amanye amagama akulomthetho ukukhibelela nokucima usule ezinye iinhlathululo; Ukwenza bona kube neTlhahla lomthetho lemiGomo eliKhethekileko yezokuThenga yomThetho we-2000, osetjenziswa eZikweni leNarha lemiSebenzi yezokuHlola yezamaPhilo; ukutjhidisa nokudlulisa imisebenzi nezinye izinto zeZiko leNarha lemiSebenzi yezokuHlola yezamaPhilo nokuqinisa ukulawulwa nokutjheja iindlela zokusekela ngemali iZiko leNarha lezemiSebenziyezokuHlola yezamaPhilo; nokutjheja ezinye iindaba ezikhambisana nalokhu.**

Amalimi asetjenziselwe ukugadangisa umThethomlingwa lo ngilawa: English, Afrikaans, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenda ne- Xitsonga. Isimemo sokubizela abantu emihlanganweni sizokwenziwa ngokuqalelela umphakathi ozabe umenywa begodu sizokwenziwa ngelimi lalabo abamenywako ukuzokujamela umphakathi wekhabo.

Ukulalelwa komPhakathi kuzokubanjwa mhlana amalanga abunane (8) kufika mhlana alitjhumi(10) kuRhoboyi 2017, ePalamende ,e-Cape Town

Imitlolo yeemphakamiso eyiqaliswe kuKsz Vuyokazi Majalamba ayitlolelwe esiphandeni esithi-The Portfolio Committee on Health 3rd floor, 90 Plein Street, Cape Town 8000,nanyana sithunyelwe nge-imeyili ku-vmajalamba@parliament.gov.za nanyana ngefeksi ku-086 694 3279 ayithunyelwe kungakabethi ilanga lamhlana ama-28 kuVelabahlinze 2017. Labo abanesifiso sokwethula imibono neemphawulo zabo ngokwabo ngomlomo abaveze emitlolweni yabo.

Amakhophi walomThethomlingwa ayafumaneka kuKsz Vuyokazi Majalamba inomboro ethi-(021) 403 3770, ufunjathwako- 083 709 8522 nanyana ku- [www.parliament.gov.za](http://www.parliament.gov.za)

**Ikhutjhwe liLunga lePalamende, Ksk ML Dunjwa; uSihlalo weKomidi yesiBethamthetho seNarha yezamaPhilo.**